Bedriftsnavn: Helse Bergen

Andre tilbud

Ved sykdom kan det være mange utfordringer i forhold til barn og familiens situasjon. Sykehuset har fagpersoner som kan gi støtte og rådgivning. Personalet på avdelingen kan formidle kontakt med disse.

Kreftforeningen

Treffpunkt – møteplass for barn og unge mellom 6 og 16 år

Vardesenteret

Ung Pårørende

Tilbud til unge pårørende mellom 15 og 35 år

http://ungkreft.no/ungparorende

Montebellosenteret

Kurs- og rehabiliteringssenter for kreftrammede og deres pårørende.

Har egne kurs for familier.

Anbefalte brosjyrer og bøker

«Mor eller far er alvorlig syk»

Et nyttig informasjonshefte fra Kreftforeningen til foreldre/pårørende

«Kjemomannen Kasper»

«Det året mamma ikke hadde hår»

- Informasjonsbøker for barn om cellegift

(Kreftforeningen)

«De gode strålene» - Informasjonsbok for barn om strålebehandling

«Meg også» - dagbok for ungdom

Finnes også som app for nettbrett

Nyttige lenker

www.helse-bergen.no

www.kreftforeningen.no

www.barnsbeste.no

Utarbeidet av kreftsykepleierne
Annelise Elholm og Janita Svindseth

Godkjent: 11.desember 2013

Revidert desember 2018
Eli K Heggernes

Sykepleiefaglig ansvarlig,

Kreftavdelingen

Haukeland Universitetssjukehus

Tlf: 55972010

Kreftavdelingen ønsker

barn og ungdom velkommen til avdelingen

I dette hefte finner du nyttige tips for deg som har barn eller ungdom som pårørende.

Når noen i nær familie får kreft berøres både voksne og barn. Familiens livssituasjon blir ofte endret, og barnas hverdag kan bli preget av usikkerhet og bekymring.

For å mestre den nye situasjonen trenger barn og ungdom informasjon om sykdommen og hvordan den vil påvirke hverdagen deres.

Barn og ungdom vil heller involveres i vanskelige ting enn å bli holdt utenfor. Det skaper trygghet og forutsigbarhet å være inkludert og få vite. Fantasien er ofte verre enn virkeligheten.

Lov om helsepersonell § 10a omhandler barns rettighet til informasjon og oppfølging når foreldre blir alvorlig syke. Vi på Kreftavdelingen tar rutinemessig opp barnas situasjon med foreldrene når pasienten er innlagt.

Kreftavdelingen har egne barneansvarlige som jobber for at vi skal ha barna i fokus.

Hvordan hjelpe barn og ungdom som pårørende?

Informasjon og åpenhet

Det er ikke alltid lett å svare på alle spørsmål. Like fullt er det viktig å stille seg åpen for spørsmål og svare så ærlig som mulig. Informasjon gir trygghet og gjør det lettere å mestre en vanskelig livssituasjon. Det er også lov til å si at man ikke vet svaret hvis det er sannheten.

Vi på Kreftavdelingen tilbyr familiesamtaler.
En slik samtale kan inneholde:

Informasjon om sykdom og behandling

Barn og ungdoms vanligste reaksjoner

Hvordan dette kan påvirke hverdagen for barna

Skole/barnehage/fritidsaktiviteter

Hvem man kan snakke med (helsesøster, sosionom, psykolog, venner, familie, andre)

Omvisning på avdelingen, og evt. på stråleterapien

Utgifter til reise og opphold til familiesamtale dekkes dessverre ikke av avdelingen.

Tidlig deltagelse

Informasjon bør komme så tidlig som mulig i sykdomsforløpet. Vi oppfordrer foreldre til å ta med barna/ungdommene til sykehuset på et tidlig tidspunkt.

La barnet/ungdommen bidra

Barn og ungdom ønsker ofte å bidra med noe og være til nytte. Yngre barn kan f.eks. ta med eller sende hilsninger med bilder og tegninger som vi kan henge opp ved sengen.

Informasjon til nærmiljøet

Vi anbefaler å informere helsesøster, skole og/eller barnehage slik at barna kan bli sett og ivaretatt i en vanskelig situasjon. Hvis ønskelig kan vi være behjelpelig per telefon med denne informasjonen.

Besøk på sykehuset

Barn og ungdom er hjertelig velkommen på besøk.

Avdelingen har spill og leker som barna kan låne.

Vi har også et eget ungdomsrom i underetasjen.

Gi gjerne beskjed til personalet når barn og ungdom kommer på besøk slik at vi kan sette av tid.